b'\n_START_ARTICLE_\nKauniit ja rohkeat\n_START_SECTION_\nEsitt\xc3\xa4minen Suomessa\n_START_PARAGRAPH_\nSuomessa sarjan ensiesitys tapahtui Kolmoskanavalla 20. tammikuuta 1992 ja sarja siirtyi kanavauudistuksen j\xc3\xa4lkeen MTV3-kanavalle 1993. Kyseess\xc3\xa4 oli ensimm\xc3\xa4inen Suomessa n\xc3\xa4hty p\xc3\xa4ivitt\xc3\xa4inen saippuaooppera, ja se ker\xc3\xa4si parhaimpina 1990-luvun vuosinaan enemm\xc3\xa4n katsojia kuin mik\xc3\xa4\xc3\xa4n muu televisio-ohjelma; sarjan suosio alkoi kasvaa jo vuoden 1992 syksyll\xc3\xa4 ja miljoonan katsojan raja meni rikki usein. Katsojien ik\xc3\xa4jakauma oli laaja teineist\xc3\xa4 el\xc3\xa4keik\xc3\xa4isiin; jopa valtioneuvos Johannes Virolainen tunnustautui sarjan yst\xc3\xa4v\xc3\xa4ksi. Useita Kauniiden ja rohkeiden n\xc3\xa4yttelij\xc3\xb6it\xc3\xa4 vieraili 1990-luvun aikana Suomessa manageri Heikki "Hessu" Reijosen toimiessa matkojen j\xc3\xa4rjest\xc3\xa4j\xc3\xa4n\xc3\xa4, ja vastavuoroisesti suomalaisten iltap\xc3\xa4iv\xc3\xa4- ja viikkolehtien toimittajia k\xc3\xa4vi seuraamassa sarjan kuvauksia Yhdysvalloissa._NEWLINE_Kauniit ja rohkeat -sarjan vastaava tuottaja Bradley Bell arvioi Iltalehden haastattelussa 1990-luvulla sarjan suosion perustuvan siihen, ett\xc3\xa4 roolihahmot olivat tavallisia ihmisi\xc3\xa4, joihin katsojien oli helppo samastua. Ihmissuhteiden lis\xc3\xa4ksi sarjassa on k\xc3\xa4sitelty erilaisia ongelmia ja kipeit\xc3\xa4kin aiheita, kuten insesti\xc3\xa4, raiskausta ja asunnottomuutta. Bell korosti, ett\xc3\xa4 sarjan ensisijainen tarkoitus oli viihdytt\xc3\xa4\xc3\xa4 ja puhutella katsojia tunnetasolla. Amerikkalaisen saippuaooppera-ohjelmatyypin uranuurtaja Suomessa oli ollut 1960-luvun lopulta 1970-luvun puoliv\xc3\xa4liin saakka kerran viikossa esitetty sarja Peyton Place, ja samalla linjalla olivat jatkaneet 1980-luvun maailmanlaajuiset suursuosikit Dallas ja sen hieman my\xc3\xb6hemmin aloittanut kilpailija Dynastia. Jatkuvajuoniset perhesarjat ovat olleet er\xc3\xa4\xc3\xa4nlainen ihmissuhdelaboratorio, jonka sekoituksia tarkkailemalla katsojat ovat ainakin kuvitelleet voivansa ymm\xc3\xa4rt\xc3\xa4\xc3\xa4 paremmin omia ja l\xc3\xa4heistens\xc3\xa4 ongelmia._NEWLINE_Suomessa Kauniiden ja rohkeiden suosion ilmi\xc3\xb6m\xc3\xa4isyys n\xc3\xa4kyi vahvasti esimerkiksi siin\xc3\xa4, ett\xc3\xa4  V\xc3\xa4est\xc3\xb6rekisterikeskuksen mukaan 1990-luvulla 33 ja 2000-luvun ensimm\xc3\xa4isell\xc3\xa4 vuosikymmenell\xc3\xa4 viel\xc3\xa4 kahdeksan tytt\xc3\xb6vauvaa sai etunimekseen Brooke. Lis\xc3\xa4ksi Carolineksi kastettiin vuoteen 2009 menness\xc3\xa4 l\xc3\xa4hes tuhat tytt\xc3\xb6\xc3\xa4.  Toisaalta Ridge-nimen sai Suomessa vain kolme poikaa. Kauniiden ja rohkeiden saamat katsojaluvut olivat hieman yll\xc3\xa4tt\xc3\xa4vi\xc3\xa4 siihen n\xc3\xa4hden, ett\xc3\xa4 1980-luvun lopulta l\xc3\xa4htien suomalainen katsojakunta oli kanavatarjonnan lis\xc3\xa4\xc3\xa4ntymisen my\xc3\xb6t\xc3\xa4 pirstoutunut eiv\xc3\xa4tk\xc3\xa4 kaikki en\xc3\xa4\xc3\xa4 katsoneet kaikkea kuten television alkuaikoina._NEWLINE_Sarjan suosio alkoi hiipua, kun MTV3 aloitti vuonna 1999 kotimaisen saippusarjan Salatut el\xc3\xa4m\xc3\xa4t, joka vei nopeasti Kauniiden ja rohkeiden aseman kanavan katsojamagneettina. Viel\xc3\xa4 kev\xc3\xa4\xc3\xa4ll\xc3\xa4 2000 sarjaa seurasi parhaimmillaan l\xc3\xa4hes 900 000 katsojaa, mink\xc3\xa4 j\xc3\xa4lkeen katsojaluvut ovat tippuneet huomattavasti. Nykyisin sarjaa seuraa p\xc3\xa4ivitt\xc3\xa4in noin 200 000 suomalaista. Sarjaa on esitetty 18. marraskuuta 2013 alkaen yksi jakso p\xc3\xa4iv\xc3\xa4ss\xc3\xa4.\n_START_SECTION_\nForrester Creations\n_START_PARAGRAPH_\nForrester Creations on Ericin ja Stephanien perustama muotitalo.\n_START_SECTION_\nEric Forrester\n_START_PARAGRAPH_\nForresterin perheen patriarkka ja Stephanien leski. Ericill\xc3\xa4 on kuusi lasta: Ridge, Thorne, Kristen ja Felicia yhdess\xc3\xa4 Stephanien kanssa ja Rick (oikeasti Eric Junior) ja Bridget avioliitostaan Brooken kanssa. Ericill\xc3\xa4 ja Stephaniella oli my\xc3\xb6s tyt\xc3\xa4r Angela, joka on kuollut. Eric on lahjakas muotisuunnittelija, joka on perustanut Stephanien kanssa Forrester Creations -muotitalon. H\xc3\xa4n on p\xc3\xa4\xc3\xa4tt\xc3\xa4v\xc3\xa4inen ja vahva persoona, jolle perheen yhten\xc3\xa4isyys ja lapset ovat h\xc3\xa4nen el\xc3\xa4m\xc3\xa4ss\xc3\xa4\xc3\xa4n t\xc3\xa4rkeimm\xc3\xa4t asiat. Stephanien lis\xc3\xa4ksi h\xc3\xa4n on ollut naimisissa Brooke Loganin, Donna Loganin ja Sheila Carterin kanssa. Eric ja Ridge myiv\xc3\xa4t Forrester Creations muotitalon liikemies Bill Spencerille, Forresterit saivat j\xc3\xa4\xc3\xa4d\xc3\xa4 t\xc3\xb6ihin entiseen yritykseens\xc3\xa4. Eric on nyky\xc3\xa4\xc3\xa4n Forrester Creations -muotitalon toimitusjohtaja ja osaomistaja, 25% osuudellaan. Eric on edelleen vahvasti mukana muotitalon toiminnassa ja p\xc3\xa4\xc3\xa4t\xc3\xb6ksiss\xc3\xa4. Stephanien kuoleman j\xc3\xa4lkeen Eric seurusteli entisen mini\xc3\xa4ns\xc3\xa4 Taylor Hayesin kanssa, kunnes Taylor j\xc3\xa4tti t\xc3\xa4m\xc3\xa4n ja poistui kaupungista.\n_START_SECTION_\nRidge Forrester\n_START_PARAGRAPH_\nRidge on Ericin ja Stephanien vanhin poika. Ridgen oikea is\xc3\xa4  on Massimo Marone. Ridge on Forrester Creations -muotitalon osaomistaja, 25 prosentin osuudellaan. Ridge on ollut naimisissa Carolinen, Brooken ja Taylorin kanssa, joista kahden viimeksi mainitun kanssa useampaan eri otteeseen. H\xc3\xa4nell\xc3\xa4 on nelj\xc3\xa4 lasta: Thomas, Steffy (Stephanie) ja Phoebe Taylorin kanssa ja Ridge Junior eli RJ Brooken kanssa. H\xc3\xa4n pit\xc3\xa4\xc3\xa4 my\xc3\xb6s Hopea (joka on biologisesti Brooken ja Deaconin lapsi) omana tytt\xc3\xa4ren\xc3\xa4\xc3\xa4n, koska on kasvattanut t\xc3\xa4t\xc3\xa4 yhdess\xc3\xa4 Brooken kanssa. Ridgen entinen vaimo Caroline oli Bill Spencerin siskon tyt\xc3\xa4r. Ridge on eritt\xc3\xa4in lahjakas ja tunnettu muotisuunnittelija, joka on ty\xc3\xb6skennellyt suurimman osan urastaan Forrester Creationsissa. H\xc3\xa4n on p\xc3\xa4\xc3\xa4tt\xc3\xa4v\xc3\xa4inen ja temperamenttinen luonne, joka tuntuu useinkin pit\xc3\xa4v\xc3\xa4n itse\xc3\xa4\xc3\xa4n muita parempana. Lis\xc3\xa4ksi Ridge seurusteli v\xc3\xa4h\xc3\xa4n aikaan Ashley Abbottin kanssa. Ridge ja Brooke j\xc3\xa4rjestiv\xc3\xa4t seitsem\xc3\xa4nnet h\xc3\xa4\xc3\xa4ns\xc3\xa4 huhtikuussa 2013, mutta Ridge j\xc3\xa4tti Brooken h\xc3\xa4\xc3\xa4matkan aikana, ja liitto paljastui mit\xc3\xa4tt\xc3\xb6m\xc3\xa4ksi. Ridge l\xc3\xa4hti kaupungista ja ty\xc3\xb6skenteli yli vuoden Forrester Internationalin johtajana. Ridge palasi takaisin Los Angelesiin toukokuussa 2014.\n_START_SECTION_\nThorne Forrester\n_START_PARAGRAPH_\nThorne on Ericin ja Stephanien poika. H\xc3\xa4n on Darlan aviomies ja heill\xc3\xa4 on tyt\xc3\xa4r Alexandria. Darla kuoli auto-onnettomuudessa. T\xc3\xa4m\xc3\xa4n j\xc3\xa4lkeen Thorne kihlautui Taylor Hayesin kanssa, mutta lopulta he erosivat kun Nick Marone astui Taylorin el\xc3\xa4m\xc3\xa4\xc3\xa4n. My\xc3\xb6hemmin Thorne ja Taylor yrittiv\xc3\xa4t seurustelua uudelleen, mutta enimm\xc3\xa4kseen Thorne on el\xc3\xa4nyt sinkkuna. Thornen tyt\xc3\xa4r Alexandria, \xe2\x80\x9dAly\xe2\x80\x9d, on saapunut teini-ik\xc3\xa4isen\xc3\xa4 takaisin kaupunkiin, ja ty\xc3\xb6skentelee nyt Forrester Creationsissa, sek\xc3\xa4 seurustelee Forrester Creationsin valokuvaaja Oliver Jonesin kanssa.\n_START_SECTION_\nRick Forrester\n_START_PARAGRAPH_\nRick (Eric Junior) on Eric Forresterin ja Brooke Loganin poika. Rick on Forrester Creationsin p\xc3\xa4\xc3\xa4johtaja. Rick seurusteli Ridgen tytt\xc3\xa4ren Phoeben kanssa. Kun Phoebe kuoli, h\xc3\xa4n alkoi seurustella t\xc3\xa4m\xc3\xa4n siskon Steffyn kanssa. Rick seurusteli ulkomailla asuessaan Ashley Abbottin kanssa. Rick on ollut my\xc3\xb6s naimisissa Amber Mooren kanssa ja n\xc3\xa4ille syntyi my\xc3\xb6s lapsi, joka kuoli. Amber tuli aikanaan lapsenvahdiksi teinilapsille Rick ja Bridget. Sittemmin alaik\xc3\xa4inen Rick ja t\xc3\xa4ysi-ik\xc3\xa4inen Amber ihastuivat toisiinsa. Amber alkoi odottaa lasta, mutta koska t\xc3\xa4m\xc3\xa4 oli ollut my\xc3\xb6s afrikan-amerikkalaisen Raymondin kanssa (roolia n\xc3\xa4ytteli Usher), niin Amber ei tiennyt kumpi on is\xc3\xa4. Rick ei tiennyt t\xc3\xa4t\xc3\xa4 ja Amber meni naimisiin Rickin kanssa, vaikka ei tiennyt oliko Rick is\xc3\xa4. Amber poistui synnytt\xc3\xa4m\xc3\xa4\xc3\xa4n lapsensa \xc3\xa4itins\xc3\xa4 luokse, ettei mahdollinen salaisuus paljastuisi kaikille, jos is\xc3\xa4 olikin tummaihoinen Raymond. Amberin lapsi kuoli ja h\xc3\xa4n hautasi sen aavikolle. Samaan aikaan Amberin serkku Becky synnytti lapsen, jota Becky ei halunnut ja Amberin \xc3\xa4iti osaltaan edesauttoi serkuksia p\xc3\xa4\xc3\xa4tym\xc3\xa4\xc3\xa4n ratkaisuun, ett\xc3\xa4 Amber kasvattaa Beckyn lapsen omanaan. Amber palaa kotiin lapsen kanssa, joka kastetaan Ericiksi (Little Eric). My\xc3\xb6hemmin totuus paljastuu, ett\xc3\xa4 lapsi ei ole Amberin ja Amber j\xc3\xa4\xc3\xa4 valheistaan kiinni. Becky kuolee sy\xc3\xb6p\xc3\xa4\xc3\xa4n ja Rick ja Amber p\xc3\xa4\xc3\xa4tt\xc3\xa4v\xc3\xa4t adoptoida Ericin. Oikea is\xc3\xa4, Deacon Sharpe, ilmaantuu kuvioihin ja asiat mutkistuvat. Huoltajuus annetaan biologiselle is\xc3\xa4lle ja Amber saa jakaa huoltajuuden t\xc3\xa4m\xc3\xa4n kanssa tai olisi muutoin menett\xc3\xa4nyt lapsen. Rick on seurustellut useiden naisten, kuten Caitlin Ramirezin, Steffy Forresterin, Phoebe Forresterin, Taylor Hayesin, ja Maya Avantin kanssa. T\xc3\xa4ll\xc3\xa4 hetkell\xc3\xa4 h\xc3\xa4n on kuitenkin naimisissa Forrester Creationsin muotisuunnittelija Caroline Spencerin kanssa. Carolinella on kuitenkin molemminpuolinen ihastus Ridge Forresterin kanssa, ja Rick puolestaan on jatkanut suhdettaan Maya Avantin kanssa.\n_START_SECTION_\nBrooke Logan\n_START_PARAGRAPH_\nBrooke on Stephen ja Beth Loganin vanhin lapsi. Brooke on ollut naimisissa kolmen Forresterin perheen miehen kanssa (Ridgen, Ericin ja Thornen), sek\xc3\xa4 Nick Maronen ja Whip Jonesin kanssa. H\xc3\xa4nell\xc3\xa4 on ollut muitakin miessuhteita. Brookella on viisi lasta: Rick ja Bridget Ericin kanssa, Ridge Junior eli R.J. Ridgen kanssa, Jack Nick Maronen kanssa ja Hope Deacon Sharpen kanssa. Deacon Sharpe oli Bridgetin aviomies, ja h\xc3\xa4nell\xc3\xa4 ja Brookella oli salasuhde. Jack on Brooken ja Nick Maronen biologinen lapsi, mutta Taylorin kantama ja synnytt\xc3\xa4m\xc3\xa4. Brooke ja Ridge palasivat taas yhteen ja j\xc3\xa4rjestiv\xc3\xa4t seitsem\xc3\xa4nnet h\xc3\xa4\xc3\xa4ns\xc3\xa4 huhtikuussa 2013. Ridge kuitenkin j\xc3\xa4tti Brooken h\xc3\xa4\xc3\xa4matkan aikana, ja liitto paljastui mit\xc3\xa4tt\xc3\xb6m\xc3\xa4ksi. Nyt Brookella on vispil\xc3\xa4nkauppaa lankonsa Bill Spencerin kanssa. Brooke Logan on lahjakas kemisti, joka kehitti BeLieF-yhdisteen \xe2\x80\x93 aineen, joka tekee tekstiilit rypistym\xc3\xa4tt\xc3\xb6miksi. Kun Deacon palasi kaupunkiin, h\xc3\xa4nell\xc3\xa4 ja Brookella oli s\xc3\xa4pin\xc3\xa4\xc3\xa4. Nykyisin Brooke on sinkku, mutta h\xc3\xa4nell\xc3\xa4 on taas s\xc3\xa4pin\xc3\xa4\xc3\xa4 Billin kanssa. Brooke ja Bill meniv\xc3\xa4t lopulta naimisiin. Nyky\xc3\xa4\xc3\xa4n Brooke on kihloissa Ridgen kanssa.\n_START_SECTION_\nDonna Logan\n_START_PARAGRAPH_\nDonna on Brooke Loganin pikkusisko ja oli naimisissa Eric Forresterin kanssa. Eric ja Donna adoptoivat Donnan ja Justin Barberin pojan Marcuksen. Donna on ty\xc3\xb6skennyllyt Forrester Creationsilla mallina. Donna j\xc3\xa4tti Ericin \xc3\xa4itins\xc3\xa4 kuoltua, mist\xc3\xa4 Donna syytti Stephanieta. Donna meni naimisiin nuoruudenrakkautensa ja Marcuksen biologisen is\xc3\xa4n Justinin kanssa, mutta he erosivat. T\xc3\xa4m\xc3\xa4n j\xc3\xa4lkeen h\xc3\xa4n alkoi tapailla Nick Maronea, joka oli my\xc3\xb6s Pam Douglasin ihastuksen kohteena. Nick kuitenkin poistui kaupungista, jonka j\xc3\xa4lkeen Donna ei ole tapaillut ket\xc3\xa4\xc3\xa4n. Donnalla on kuitenkin edelleen l\xc3\xa4mpimi\xc3\xa4 tunteita entist\xc3\xa4 aviomiest\xc3\xa4\xc3\xa4n Erici\xc3\xa4 kohtaan.\n_START_SECTION_\nKatie Logan Spencer\n_START_PARAGRAPH_\nKatie on Brooke ja Donna Loganin nuorin sisar. Katie Logan ty\xc3\xb6skenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja meniv\xc3\xa4t kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitk\xc3\xa4\xc3\xa4n yhdess\xc3\xa4, kunnes Bill petti Katiea t\xc3\xa4m\xc3\xa4n sisaren Brooken kanssa. T\xc3\xa4m\xc3\xa4n tultua julki Katie j\xc3\xa4tti Billin ja sai avioerossa 1\xc2\xa0% Billin Spencer Publications -yrityksest\xc3\xa4. Billin sisaren Karenin avustuksella Katiesta tuli Spencerin toimitusjohtaja. Katie oli kihloissa Ridge Forresterin kanssa, suhde kuitenkin p\xc3\xa4\xc3\xa4ttyi Ridgen ja Caroline Spencerin suhdeen alettua. Katie j\xc3\xa4tti Ridgen, palasi yhteen Billin kanssa, ja he meniv\xc3\xa4t uudelleen naimisiin.\n_START_SECTION_\nSteffy Forrester Spencer\n_START_PARAGRAPH_\nSteffy on Ridgen ja Taylorin tyt\xc3\xa4r. Steffylla oli kaksoissisar Phoebe, joka kuoli auto-onnettomuudessa. Steffy ihailee mummoaan, kaimaansa Stephanieta. Steffy ty\xc3\xb6skentelee nykyisin Forrester Creationsilla PR-vastaavana. Steffy on seurustellut Donnan pojan Marcuksen kanssa ja ollut kihloissa Rickin kanssa. Steffy on ollut my\xc3\xb6s ihastunut Bill Spenceriin. Steffy yritt\xc3\xa4\xc3\xa4 h\xc3\xa4\xc3\xa4t\xc3\xa4\xc3\xa4 Loganit Forrester Creationsista. Steffy on ollut naimisissa Liam Spencerin kanssa, ja h\xc3\xa4n odotti Liamille lasta. Steffy sai kuitenkin keskenmenon, josta seurasi komplikaatio. Komplikaation vuoksi Steffy ei voi en\xc3\xa4\xc3\xa4 ikin\xc3\xa4 saada lapsia, ja t\xc3\xa4m\xc3\xa4n vuoksi h\xc3\xa4n j\xc3\xa4tti Liamin ja h\xc3\xa4ipyi Pariisiin. Steffy pyysi Liamia menem\xc3\xa4\xc3\xa4n yhteen Hopen kanssa, koska ajatteli, ett\xc3\xa4 Hope pystyisi tarjota Liamille onnellisen avioliiton ja perheen. Steffy vieraili perheens\xc3\xa4 luona muutaman kerran, ja palasi vakituisesti takaisin lokakuussa 2015. Steffy oli j\xc3\xa4lleen kiinnostunut Liamista, joka oli parhaillaan suhteessa Ivy Forresterin kanssa. Steffy ja Liam meniv\xc3\xa4t lopulta uudelleen naimisiin.\n_START_SECTION_\nDeacon Sharpe\n_START_PARAGRAPH_\nDeacon Sharpe on Hope Loganin, sek\xc3\xa4 Eric Sharpen, is\xc3\xa4. Rick Forrester j\xc3\xa4ljitti t\xc3\xa4m\xc3\xa4n ja Amber Forresterin kasvattilapsen Pikku Ericin biologisen vanhemman, Deaconin Los Angelesiin, halutessaan est\xc3\xa4\xc3\xa4 Amberin ja C.J. Garrisonin h\xc3\xa4\xc3\xa4t. Deaconille tuli suhde Amberin kanssa, ja huijasi samanaikaisesti t\xc3\xa4h\xc3\xa4n rakastuneen Rickin sisaren, Bridget Forresterin, naimisiin kanssaan. Naimisissaoloaikanaan Deaconille tuli suhde Bridgetin \xc3\xa4idin Brooke Loganin kanssa. Deacon ja Brooke saivat lapsen, Hope Loganin. Deacon tapasi Thorne Forresterin entisen vaimon Macy Alexander Forresterin tukiryhm\xc3\xa4ss\xc3\xa4, ja he rakastuivat, ja meniv\xc3\xa4t naimisiin. Deacon ja Macy taistelivat sek\xc3\xa4 Amberia ett\xc3\xa4 Brookea vastaan t\xc3\xa4m\xc3\xa4n lasten huoltajuudesta. Deacon ja Macy saivat Ericin huoltajuuden, jonka j\xc3\xa4lkeen Macy joutui koomaan rikollisten tiputettua kattokruunun t\xc3\xa4m\xc3\xa4n p\xc3\xa4\xc3\xa4lle, ja my\xc3\xb6hemmin kuoli. Amber palasi Ericin \xc3\xa4itihahmoksi, ja Deacon palasi suhteeseen Bridgetin kanssa. Deacon ryhtyi suhteeseen Jacqueline "Jackie" Maronen kanssa. Deacon poistui lopulta kaupungista, ja ilmestyi my\xc3\xb6hemmin Genoa Cityyn, jossa Amber Forrester asui. Genoa Cityss\xc3\xa4 ollessaan Deacon joutui vankilaan, josta Bill Spencer j\xc3\xa4rjesti t\xc3\xa4m\xc3\xa4n ulos, halutessaan est\xc3\xa4\xc3\xa4 poikansa Liam Spencerin h\xc3\xa4\xc3\xa4t Deaconin tytt\xc3\xa4ren Hopen kanssa. Tapahtuma onnistui, ja Hopen ja Liamin h\xc3\xa4\xc3\xa4t ep\xc3\xa4onnistuivat. Deacon poistui kaupungista, ja palasi my\xc3\xb6hemmin, sek\xc3\xa4 tapasi Quinn Fullerin. Deacon pyrki palaamaan yhteen Brooken kanssa, ja p\xc3\xa4\xc3\xa4tyi kuitenkin lopulta yhteen Quinn on naimisissa Eric forrester kanssa.\n_START_SECTION_\nBill Spencer Jr\n_START_PARAGRAPH_\nBill on liikemies joka omistaa 49 prosenttia Spencer Publications -yrityksest\xc3\xa4, muotilehdest\xc3\xa4 ja tv-kanavasta. Karen Spencer omistaa 50 prosenttia yrityksest\xc3\xa4 ja Katie Logan Spencer yhden prosentin. Bill osti Forrester Creationsin ja meni naimisiin Katie Loganin kanssa. Steffy sai Billin myym\xc3\xa4\xc3\xa4n Forrester Creationsin takaisin Forrestereille. Billill\xc3\xa4 on kolme lasta, aikuiset pojat Liam Spencer ja Wyatt Fuller, sek\xc3\xa4 vauvaik\xc3\xa4inen Will Spencer Katien kanssa. Lis\xc3\xa4ksi Billin k\xc3\xa4ly Brooke odotti t\xc3\xa4lle lasta, mutta sai keskenmenon. Billin is\xc3\xa4 oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentyt\xc3\xa4r. Ollessaan naimisissa Katien kanssa, Billill\xc3\xa4 oli suhde Brooken kanssa. Saatuaan selville, Katie erosi Billist\xc3\xa4 ja kaappasi Karenin avulla Spencer Publicationsin toimitusjohtajan paikan itselleen. Bill ja Brooke seurustelivat ja meniv\xc3\xa4t kihloihin, kunnes Ridge palasi kaupunkiin. Bill ja Brooke erosivat, ja Bill ja Katie palasivat yhteen ja meniv\xc3\xa4t j\xc3\xa4lleen naimisiin.\n_START_SECTION_\nLiam Spencer\n_START_PARAGRAPH_\nLiam tuli Los Angelesiin etsim\xc3\xa4\xc3\xa4n is\xc3\xa4\xc3\xa4ns\xc3\xa4, joka paljastui Billiksi. Liam on nyt t\xc3\xb6iss\xc3\xa4 is\xc3\xa4ns\xc3\xa4 firmassa Spencer Publicationsissa. Liamilla ja Amberilla oli suhde, jonka j\xc3\xa4lkeen Amber huijasi odottavansa Liamille lasta. Marcus paljastui kuitenkin lapsen is\xc3\xa4ksi. Liam on syv\xc3\xa4sti rakastunut Hope Loganiin, ja he ovat kihloissa. Hope ja Liam erosivat v\xc3\xa4\xc3\xa4rink\xc3\xa4sitysten vuoksi, ja Steffy huijasi itsens\xc3\xa4 naimisiin Liam Spencerin kanssa. Lopulta he erosivat ja Hope ja Liam yrittiv\xc3\xa4t j\xc3\xa4lleen menn\xc3\xa4 naimisiin, mutta Steffy paljasti olevansa Liamille raskaana. Nyt Steffyn l\xc3\xa4hdetty\xc3\xa4 Pariisiin ja j\xc3\xa4tetty\xc3\xa4 Liamin keskenmenon j\xc3\xa4lkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Hope seurusteli sek\xc3\xa4 Liamin, ett\xc3\xa4 Wyattin kanssa aikansa, ja lopulta meni naimisiin Wyattin kanssa, ja alkoi odottamaan t\xc3\xa4lle lasta.\n_START_SECTION_\nCaroline Spencer Forrester\n_START_PARAGRAPH_\nCaroline on Karen ja Danielle Spencerin tyt\xc3\xa4r, ja Bill ja Caroline Spencerin sisarentyt\xc3\xa4r. Caroline on nimetty edesmenneen t\xc3\xa4tins\xc3\xa4, \xc3\xa4itins\xc3\xa4 kaksoissisaren, mukaan. Liam Spencer ,Wyatt Fuller ja William Spencer ovat Carolinen serkkuja. Caroline on muotisuunnittelija, joka muutti kaupunkiin New Yorkista. Brooke tarjosi h\xc3\xa4nelle t\xc3\xb6it\xc3\xa4 Forresterilta, toivoen samalla ett\xc3\xa4 Rickin ja t\xc3\xa4m\xc3\xa4n v\xc3\xa4lille tulisi s\xc3\xa4pin\xc3\xa4\xc3\xa4. My\xc3\xb6s Thomas kiinnostui Carolinesta. Seurusteltuaan jonkin aikaa Thomasin kanssa, Caroline lopulta valitsi Rickin. Tilanne mutkistamaan saapui kuitenkin katujen kasvatti Maya Avant, josta Rick kiinnostui heti ensitapaamisella. Caroline ja Rick meniv\xc3\xa4t lopulta naimisiin. Parhaillaan Carolinella on kuitenkin molemminpuolinen ihastus Rickin velipuoli Ridge Forresterin kanssa.\n_START_SECTION_\nPamela \xe2\x80\x9dPam\xe2\x80\x9d Douglas\n_START_PARAGRAPH_\nPam on edesmenneen Stephanie Forresterin sisar, ja inhoaa Loganin perhett\xc3\xa4. Pam oli kihloissa Brooken, Katien ja Donnan is\xc3\xa4n Stephen Loganin kanssa, mutta he erosivat. T\xc3\xa4m\xc3\xa4n j\xc3\xa4lkeen Pam ihastui Nick Maroneen. Nyt Pam ty\xc3\xb6skentelee Forresterilla sihteerin\xc3\xa4 yhdess\xc3\xa4 Donna Loganin kanssa. Pam on ihastunut Ericiin.\n_START_SECTION_\nMaya Avant Forrester\n_START_PARAGRAPH_\nMaya on n\xc3\xa4yttelij\xc3\xa4 ja Dayzeen vanha yst\xc3\xa4v\xc3\xa4 heid\xc3\xa4n yhteisilt\xc3\xa4 ajoiltaan katujen kasvatteina. Dayzee on my\xc3\xb6s ollut syytt\xc3\xb6m\xc3\xa4n\xc3\xa4 vankilassa. Maya saapui Dayzeen kahvilaan kohtaamaan t\xc3\xa4m\xc3\xa4n ja vaati saada tiet\xc3\xa4\xc3\xa4, miss\xc3\xa4 h\xc3\xa4nen vauvansa on. Maya antoi aikoinaan synnytt\xc3\xa4m\xc3\xa4ns\xc3\xa4 vauvan adoptoitavaksi, ja Dayzee kertoi lopulta Mayalle ett\xc3\xa4 vauva on kuollut. T\xc3\xa4st\xc3\xa4 toivuttuaan Maya ihastui Rick Forresteriin, jota piti aluksi kodittomana. Rick seurusteli kuitenkin aluksi Caroline Spencerin kanssa, mutta j\xc3\xa4tti t\xc3\xa4m\xc3\xa4n ja aloitti suhteen Mayan kanssa. Mustasukkainen Caroline j\xc3\xa4rjesti Mayan ja Carterin samaan websarjaan, jotta n\xc3\xa4ille tulisi vipin\xc3\xa4\xc3\xa4. Maya ja Carter meniv\xc3\xa4t lopulta kihloihin, ja Rick ja Caroline meniv\xc3\xa4t naimisiin. Parhaillaan Carolinella ja Ridge Forresterilla on kuitenkin molemminpuolinen ihastus, ja Rick ja Maya l\xc3\xa4mmitt\xc3\xa4v\xc3\xa4t j\xc3\xa4lleen suhdettaan.\n_START_SECTION_\nCarter Walton\n_START_PARAGRAPH_\nLakimies Carter ilmestyi sarjaan tapaamaan adoptiovelje\xc3\xa4\xc3\xa4n Marcusta. My\xc3\xb6hemmin h\xc3\xa4n tapasi Mayan, ja ihastui t\xc3\xa4h\xc3\xa4n. Mayalla oli jo kuitenkin tunteita Rick Forresteria kohtaan. Carter on my\xc3\xb6s aloitteleva n\xc3\xa4yttelij\xc3\xa4, ja Caroline j\xc3\xa4rjesti t\xc3\xa4m\xc3\xa4n Mayan kanssa samaan websarjaan, jotta heille tulisi vipin\xc3\xa4\xc3\xa4.\n_START_SECTION_\nWyatt Spencer\n_START_PARAGRAPH_\nWyatt on Bill Spencerin ja Quinn Fullerin poika. Hope n\xc3\xa4ki t\xc3\xa4m\xc3\xa4n alasti suihkussa mets\xc3\xa4ss\xc3\xa4 jonka j\xc3\xa4lkeen Hope kaatui mets\xc3\xa4ss\xc3\xa4, ja mies pelasti t\xc3\xa4m\xc3\xa4n. My\xc3\xb6hemmin Wyatt j\xc3\xa4ljitti Hopen ja pyysi t\xc3\xa4t\xc3\xa4 treffeille. Hope huomasi Wyattilla olevan samanlainen miekkakoru kuin Billill\xc3\xa4 ja Liamilla, ja paljastuikin, ett\xc3\xa4 korun suunnitellut Quinn ja Bill olivat nuoruudenrakastettuja ja Bill on Wyattin is\xc3\xa4. Quinn on tiennyt asiasta koko ajan, mutta halusi suojella Wyattia Spencerin perheelt\xc3\xa4, ja ei pid\xc3\xa4 nyt Hopesta t\xc3\xa4m\xc3\xa4n sekaannuttua heid\xc3\xa4n asioihin.\n_START_SECTION_\nQuinn Fuller Forrester\n_START_PARAGRAPH_\nQuinn on omaa yrityst\xc3\xa4\xc3\xa4n, Quinn Artisan Jewelersia, johtava korusuunnittelija. Quinnilla on poika Wyatt Fuller, Bill Spencerin kanssa. Quinn ei pid\xc3\xa4 Hopesta, koska t\xc3\xa4m\xc3\xa4 auttoi Wyattin is\xc3\xa4n selvitt\xc3\xa4misess\xc3\xa4. Quinnin yritys on solminut yhteisty\xc3\xb6sopimuksen Forrester Creationsin kanssa. Quinnilla oli vispil\xc3\xa4nkauppaa Ericin kanssa, ja my\xc3\xb6hemmin p\xc3\xa4\xc3\xa4tyi j\xc3\xa4lleen suhteeseen Brooke Loganin kanssa kihloissa olevan Bill Spencerin kanssa. My\xc3\xb6hemmin h\xc3\xa4n rakastui, ja meni naimisiin Deacon Sharpen kanssa. Liitto ei kuitenkaan kest\xc3\xa4nyt, ja Quinn yritti mm. tappaa Deaconin. Quinn my\xc3\xb6s piti muistinsa menett\xc3\xa4nytt\xc3\xa4 Liam Spenceria erossa perheest\xc3\xa4\xc3\xa4n, ja yritti saada t\xc3\xa4m\xc3\xa4n rakastumaan itseens\xc3\xa4. Lopulta Quinn ja Eric rakastuivat, ja meniv\xc3\xa4t vasten Forresterin suvun tahtoa vastaan naimisiin.\n_START_SECTION_\nIvy Forrester\n_START_PARAGRAPH_\nIvy Forrester on John Forresterin tyt\xc3\xa4r, Eric Forresterin veljentyt\xc3\xa4r, ja Jessica Forresterin sisar. Ivy on ammatiltaan korusuunnittelija. Ivy saapui Los Angelesiin, ja aloitti ty\xc3\xb6skentelyn Forrester Creationsissa, ja seurustelee parhaillaan Hope Loganista eronneen Liam Spencerin kanssa.\n_START_SECTION_\nNicole Avant Forrester\n_START_PARAGRAPH_\nNicole Avant Forrester on Maya Avant Forresterin sisar, ja Julius ja Vivienne Avantin tyt\xc3\xa4r. Nicole saapui tapaamaan sisartaan Mayaa tammikuussa 2016 kuultuaan t\xc3\xa4m\xc3\xa4n menestyksest\xc3\xa4 Forrester Creationsissa. My\xc3\xb6hemmin Nicole tapasi Zende Forrester Dominguezin. Zende on Ridgen siskon Kristen Forrester Dominguezin ja Tony Dominguezin adoptiopoika. Nicole ja zende aloittivat seurustelun, mutta my\xc3\xb6hemmin Maya ja Rick pyysiv\xc3\xa4t Nicolea kohdunvuokraukseen. Zende ei pystynyt hyv\xc3\xa4ksym\xc3\xa4\xc3\xa4n t\xc3\xa4t\xc3\xa4 ja h\xc3\xa4n ja Nicole erosivat. Nicole synnytt\xc3\xa4\xc3\xa4 my\xc3\xb6hemmin tyt\xc3\xb6n, joka nimet\xc3\xa4\xc3\xa4n Elizabeth Nicole "Lizzy" Forresteriksi. Nicole ja Zende alkoivat t\xc3\xa4m\xc3\xa4n j\xc3\xa4lkeen seurustelmaan j\xc3\xa4lleen, Zenden j\xc3\xa4tetty\xc3\xa4 Sashan. Nicole ja Zende avioituivat syksyll\xc3\xa4 2017.'